कांग्रेस नेता दिव्या स्पंदना का दावा, INS सुमित्रा पर पीएम मोदी के साथ गए थे अक्षय कुमार, तस्वीरें जारी कर साधा निशाना  
कांग्रेस नेता दिव्या स्पंदना ने जारी की तस्वीरें 
कहा- INS सुमित्रा पर पीएम ले गए थे अक्षय कुमार को
पीएम को ट्वीटर पर टैग कर साधा निशाना
पूर्व प्रधानमंत्री राजीव गांधी (Rajeev Gandhi) द्वारा  INS विराट का 'टैक्सी' की तरह इस्तेमाल करने के पीएम मोदी  (PM Narendra Modi) के बयान पर सियासी घमासान छिड़ गया है. कांग्रेस ने इस मुद्दे पर पलटवार किया है. कांग्रेस की सोशल मीडिया रणनीतिकार दिव्या स्पंदना ने भारतीय नौसेना के युद्धपोत सुमित्रा पर अभिनेता एवं कनाडाई नागरिक अक्षय कुमार को कथित तौर पर अपने साथ ले जाने पर प्रधानमंत्री नरेंद्र मोदी पर निशाना साधा है. दिव्या स्पंदना ने अपने ट्वीट में प्रधानमंती को टैग करते हुये पूछा है, ‘ये ठीक था? आप कनाडाई नागरिक अक्षय कुमार को अपने साथ आईएनएस सुमित्रा पर ले गए'. स्पंदना ने हैशटैग के साथ कहा, ‘सबसे बड़ा झूठा मोदी'. आपको बता दें कि अक्षय कुमार ने अपनी नागरिकता संबंधी अटकलों पर विराम लगाते हुये पिछले महीने कहा था कि उनके पास कनाडाई पासपोर्ट है. स्पंदना ने एक आलेख को भी टैग किया जिसमें सवाल किया गया है कि साल 2016 में विशाखापट्टनम में अंतरराष्ट्रीय बेड़ा समीक्षा के समय बॉलीवुड को क्यों शामिल किया गया.   
Yeh teek tha? @narendramodi you took a Canadian citizen @akshaykumar with you on-board INS Sumitra. #SabseBadaJhootaModi
Here's the link to the article, most of us have not forgotten this controversy : https://t.co/jrPNUvk2Pypic.twitter.com/SWkl78rA4F
इसमें कहा गया है कि, ‘यहां तक कि कुमार ने प्रेसीडेंशियल यॉच आईएनएस सुमित्रा को अन्य नौसैनिक अधिकारियों और अन्य अतिविशिष्ट अतिथिगणों के साथ चलाया भी था'. स्पंदना ने बॉलीवुड की बड़ी शख्सियत अमिताभ बच्चन से भी कहा है कि वह आईएनएस विराट मुद्दे पर अपना पक्ष स्पष्ट करें. इसमें एक रिपोर्ट का हवाला दिया गया है जिसमें लक्षद्वीप के तत्कालीन प्रशासक वजाहत हबीबुल्लाह ने प्रधानमंत्री के दावे को नकार दिया है और कहा है कि किसी संदेह की स्थिति में बच्चन से पूछा जाना चाहिये. आपको बता दें कि प्रधानमंत्री मोदी ने बुधवार को एक रैली में सनसनीखेज आरोप लगाते हुए कहा कि जब राजीव गांधी प्रधानमंत्री थे तो गांधी परिवार युद्धपोत आईएनएस विराट का उपयोग ‘निजी टैक्सी' के रूप में करता था.